Ole Dramdal

Ole Dramdal (født 29. september 1928 i Hokksund, død 17. oktober 2004) var en norsk lege og politiker for Høyre. Han var fylkesordfører i Hordaland i fire perioder, fra 1976 til 1991. Dramdal var også medlem av Stord kommunestyre fra 1964 til 1975, og fra 1992 til 1995. Han var varaordfører på Stord fra 1972 til 1975. Han hadde også en rekke styreverv og medlemskap i nemnder og utvalg.

Dramdal tok medisinsk embedseksamen i 1953 ved UiO og drev sin legepraksis på Stord fra 1955 og gjennom alle år ved siden av sitt politiske virke. Han var også medlem av Den norske legeforenings landsstyre i tre år.

For sin samfunnsnyttige innsats ble Dramdal tildelt Kongens fortjenstmedalje i gull på sin 75-årsdag i 2003.

Han ble gift 1953 med Kristbjørg (Dutti) Sagenes (f. 1924). De flyttet til Stord i 1955.

Referanser


 Eksterne lenker 





Kategori:Lokalpolitikere i Stord
Kategori:Fylkesordførere i Hordaland
Kategori:Kongens fortjenstmedalje i gull
Kategori:Fylkesordførere fra Høyre
Kategori:Personer fra Øvre Eiker kommune